
Klaipėdos rajono savivaldybės 
visuomenės sveikatos biurO 

direktorius

Įsakymas

DĖL Klaipėdos rajono savivaldybės visuomenės sveikatos biurO

Darbuotojų darbo apmokėjimo SISTEMOS APRAŠO PAKEITIMO
2026 m. birželio    d. Nr. N-
Gargždai

Vadovaudamasi Lietuvos Respublikos darbo kodekso 140 str. 3 d.,                          Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymo 5 str. 5 d., Klaipėdos rajono savivaldybės visuomenės sveikatos biuro nuostatų (Klaipėdos rajono savivaldybės tarybos 2024-04-25 sprendimas Nr. T11-212) 29.10. punktu, 2026 m. birželio 4 d. informavimo ir konsultavimo procedūros protokolu Nr. SP-2: 
1. Pakeičiu Klaipėdos rajono savivaldybės visuomenės sveikatos biuro direktorės 2026-02-04 įsakymu Nr. N-5 „Dėl Klaipėdos rajono savivaldybės visuomenės sveikatos biuro darbuotojų darbo apmokėjimo sistemos aprašo tvirtinimo“ patvirtinto Klaipėdos rajono savivaldybės visuomenės sveikatos biuro darbuotojų darbo apmokėjimo sistemos aprašo 36.1.2. papunktį ir jį išdėstau taip:

„36.1.2. už kito darbuotojo, dirbančio pagal tą patį pareigybės aprašymą, pavadavimą, kai raštu pavedama laikinai pavaduoti tą darbuotoją (kai pavaduojant padidėja darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė). Gali būti skiriama ne mažesnė nei 10 procentų pareiginės algos dydžio priemoka priklausomai nuo atliekamų pavaduojamo darbuotojo funkcijų sudėtingumo ir krūvio. Taip pat laikoma, kad pavaduojama pagal tą patį pareigybės aprašymą, kai pareigybės aprašymuose nustatytos tokios pačios funkcijos ir skiriasi tik aptarnaujama savivaldybė.“

2. P a k e i č i u Klaipėdos rajono savivaldybės visuomenės sveikatos biuro direktorės 2026-02-04 įsakymu Nr. N-5 „Dėl Klaipėdos rajono savivaldybės visuomenės sveikatos biuro darbuotojų darbo apmokėjimo sistemos aprašo tvirtinimo“ patvirtinto Klaipėdos rajono savivaldybės visuomenės sveikatos biuro darbuotojų darbo apmokėjimo sistemos aprašo 36.3. papunktį ir jį išdėstau taip:


„36.3. už pavadavimą, kai raštu pavedama laikinai atlikti kito darbuotojo pareigybei nustatytas funkcijas. Gali būti skiriama ne mažesnė nei 10 procentų pareiginės algos dydžio priemoka priklausomai nuo atliekamų pavaduojamo darbuotojo funkcijų sudėtingumo ir krūvio.“
3. N u s t a t a u, kad šis įsakymas įsigalioja 2026 m. birželio 5 d.
4. Į s a k a u personalo specialistei Deimantei Binevičienei supažindinti Klaipėdos rajono savivaldybės visuomenės sveikatos biuro darbuotojus su šiuo įsakymu;
5. Į p a r e i g o j u viešųjų ryšių specialistę Sandrą Pareigytę skelbti šį įsakymą įstaigos internetinėje svetainėje.

